হজ ও তাবলিগ জামাত নিয়ে বিতর্কিত মন্তব্যের পর মন্ত্রিত্ব ও আওয়ামী লীগের সদস্য পদ হারিয়ে সংসদ সদস্য পদ থেকেও পদত্যাগ করেছেন আবদুল লতিফ সিদ্দিকী। তবে তিনি বলেছেন, ‘পবিত্র হজ পালনের বিষয়ে নিয়ে আমার মন্তব্য ভুল ছিল না। তবে আমার বিরুদ্ধে অপপ্রচার ছিল।’ ৪ সেপ্টেম্বর বিকেলে গোপালগঞ্জের টুঙ্গিপাড়ায় বঙ্গবন্ধু শেখ মুজিবুর রহমানের কবরে ফুল দিয়ে শ্রদ্ধা নিবেদন শেষে তিনি সাংবাদিকদের সামনে এই দাবি করেন।